ନୂଆଦିଲ୍ଳୀଃ ଅଷ୍ଟ୍ରେଲିଆରେ ଟିମ୍ ଇଣ୍ଡିଆର ଐତିହାସିକ ବିଜୟ ପରେ ନିଜ ଜନ୍ମମାଟିରେ ପାଦ ଦେଇଛନ୍ତି ଭାରତୀୟ କ୍ରିକେଟ୍ ଦଳର ଖେଳାଳି। ସେମାନେ ନିଜ ଜନ୍ମମାଟିରେ ପାଦ ଦେବାର ୨ ଦିନ ପରେ ଦେଶର ଅନ୍ୟତମ ବୃହତ ଶିଳ୍ପଗୋଷ୍ଠୀ ମହିନ୍ଦ୍ରା ଗ୍ରୁପ୍ ଚେୟାରମ୍ୟାନ୍ ଆନନ୍ଦ ମହିନ୍ଦ୍ରା ୬ ଜଣ ଖେଳାଳିଙ୍କ ପାଇଁ ବିଶେଷ ଉପହାର ଘୋଷଣା କରିଛନ୍ତି।
ସେ ଟିମ୍ ଇଣ୍ଡିଆର ଖେଳାଳି ମହମ୍ମଦ ସିରାଜ, ଟି ନଟରାଜନ, ଶୁବମନ୍ ଗିଲ, ୱାସିଂଟନ ସୁନ୍ଦର, ନବଦୀପ ସଇନି ଏବଂ ଶାର୍ଦ୍ଦୁଲ ଠାକୁରଙ୍କ ପାଇଁ ଥର୍-ଏସ୍ୟୁଭି ଉପହାର ଆକାରରେ ଘୋଷଣା କରିଛନ୍ତି।
ସେ ଆହୁରି ବି କହିଛନ୍ତି ଯେ ଏହି ୬ ଜଣ ନିକଟରେ ଭାରତ ଲାଭ କରିଥିବା ଐତିହାସିକ ସିରିଜ୍ ବିଜୟରେ ଯେଉଁ ଭଳି ଭାବେ ଉଲ୍ଲେଖନୀୟ ଭୂମିକା ଗ୍ରହଣ କରିଛନ୍ତି ତାହା ଯୁବପିଢ଼ିଙ୍କ ପାଇଁ ଏକ ଉଦାହରଣ। ସେମାନଙ୍କ ପାଇଁ ଦେଶର ପରବର୍ତ୍ତୀ ପିଢ଼ି ସ୍ବପ୍ନ ଦେଖିବା ପାଇଁ ସମର୍ଥ ହେବେ।
